
Vratfari  supercedi ssem  nisi  pietas  erga  virum, 
summe  venerabilem  Clar.  Donders,  qui  non 

tantum  in  eligendo  argumento , verum  etiam  in 
eo  tractando  optimis  suis  consiliis  et  auxilio 

mihi  comiter  adfuit , me  jussisset,  gratias  palam 
dicere  maximas , sinceras. 

Ilanc  etiam  arripio  jucundam  occasionem , ut 
vobis  , Praeceptores  aestumatis  simi  „ quorum  in- 
stitutionibus frui  mihi  contigit , jrro  eruditione 
et  humanitate  , qua  me  prosecuti  estis , proferam 

grati  animi  testimonia. 

\ obis  maxime  devinctum  me  sentio;  profiteor 
vos  magno  honore  et  pietate  semper  mihi  esse 
colendos. 

Vos  denique  commilitones , quibuscum  ami- 
citiae vinculo  conjunctus  fui,  sincerum  et  verum 
me  semper  habeatis  amicmn.  Valete;  fata  vestra 
bene  succedant , ex  imo  pectore  opto. 


I N T II  O D U C T I O. 


Iu  omnibus  illis  corjioris  animalis  j)artibuS,  quao 
systemate  capillari  gaudent  , continua  fit  mutatio 
materiei.  Ubi  desunt  vasa  in  telis  ad  superficiem 
positis,  partes  elcmentarcs  mortuae  decidunt  et  cojiti- 
nue  novae  formantur  a latere  vasis  contiguo , ita  ut 
materies , ad  illas  formandas  adhibita  , non  redeat  iu 
sanguinem.  Contra  in  illis  omnibus,  quae  vasis  gau- 
dent , partes  elementares  modo  formatae  qua  tales 
subsistunt  et  molecularem  tantum  mutationem  admit- 
tunt , non  amissa  forma.  Haec  vero  molecularis 
mutatio  sanguinis  in  vasis  circulantis  ope  perficitur, 
ope  liquoris  sic  dicti  nutrititii.  Continue  parti- 
culae partium  elementarium  in  liquore  nutriti tio  sol- 
vuntur; continue  e liquore  nutriente  novae  particulae 

parlibns  rlom^^ntaribus  apponmiliir.  Brevi  ilaque  liquor' 
nutriens  compositione  penitus  esset  mutatus,  nisi 
simul  sanguinem  inter  et  dictum  liquorem  mutua  ob- 
tineret principiorurri  commutatio.  Quae  vero  ut 
obtineat , sanguine  quippe  in  vasis  contento  , trans- 
eant principia  conmutantia  vasorum  parietes  oportet. 
Ille  ti^jfnSitus  , qui  fit  e sanguine  ad  liquorem  nutri - 
’ entem  f exsudationis  nomine  insignitur,  absorptionis 
vero  transitus  e liquore  nutriente  ad  sanguinem. 
Neque  tantummodo'  in  ipsis  telis  corporis  animalis 
exsudatio  et  absorptio  continue  vigent;  uti  superficiem 
attingit  ubique  liquor  nutriens  e sanguine  ortus , 
ibi  vel  cytoblastematis  vices  agens  ac  telas  sic  dictas 
epitheliales  efformans,  vel  organisationi  ulteriori  minus 
aptus  sub  forma  secreti  vel  transsudati  prodiens , 
sic  ad  superficiem  corporis  materies  externae  in  orga- 
nismum transeunt.  Ita  pulmones  sistunt  organa,  in 
quibus  continue  ex  aere  atmosphaerico  oxygenium 
sanguinem  intrat ; cutis  etiam  materies , quibuscum 
in  contactum  venit,  absorbere  potest.  Imjirirais  autem 
tractus  intestinalis , in  quo  cibi  potusque , per  os 
inducti , multifariis  actionibus  materiei  ibi  secretae 
exponuntur  magndque  pro  parte  solvuntur , munere 
absorptionis  fungitur;  ac  tali  modo  fit  restitutio  in 
Organismo  omnium  illorum,  quae  ad  superficiem  jier 

glandulas  varias  perque  totam  corporis  superficiem 
egrediuntur. 

Dubiam  autem  experimenta  , a pluribus  physiologia 
instituta,  reddiderunt  sententiam , solutas  tantum  ma- 
teries , ut  generalim  habebatur , ad  superficiem  cor- 
poris vasis  recipi,  ita  ut  probabile  videretur,  alia  via 
adhuc  incognita  et  alio  modo , quam  verA  absorp- 
tione seu  transgressu  per  poros  invisibiles  organicos 
vasorum  parietum , particulas  solidas  in  sanguinem 
transire  posse.  Haec  experimenta  theoriae,  summo, 
ut  videbatur,  jure  admissae,  adeo  obstant,  ut,  licet 
jam  a pluribus  sint  confirmata,  nonnulla  repetere 
aliaque  huc  spectantia  instituere  non  inutile  duxerim. 
In  quibus  exponendis  sequar  sequentem  ordinem : 
in  Primo  Capite  partem  historicam  tradam, 
in  Secundo  » experimenta  a nobis  instituta 

referam. 

in  Tertio  » eorum  dijudicatio  brevis  ad' 

ditur. 


CAPUT  I. 


>*  A R S HISTORICA. 


Diu  lites  inter  physiologos  aelae  fuerunt,  quibus- 
nam in  vasis  materies  absorptione  recipiantur : sic  vel 
solis  vasis  lymphaticis,  vel  solis  venis  hoc  munus  ad- 
scribere  solebant.  In  praesenti  autem  physiologiae 
conditione  suspicari  licet,  omnes  materies  solutas  per 
omne  vasorum  genus  intrare , systemate  capillari 
principatum  tenente,  — licet  parietum  contentique 
proprietatibus  diversis  modificationes  diversas  exerceri 
posse,  nemo  negaverit.  Experimentis  comprobatur 
hypothesis.  Imo  post  omnia  illa  experimenta,  a Behr, 
Bischoff,  Frankel,  aliis  instituta,  nullum  amplius 
remanet  dubium , quin  et  narcotica  etiam  (de  quibus 
solis  dubium  superesse  videbatur)  vasa  lymphatica 
intrare  possint;  hac  sola  via  autem  narcoticis  inductis 
minus  cito  phaenomena  intoxicationis  insequi,  facile 

explicatur  c motu  lymphae  tardiori  vel,,  paralysi  oborta 
fibrarum,  tere  penitus  impedito.  Nullo  amplius  dubio 
superstite,  quin  omnes  materies  solutae  vasoruin  parietes 
penetrent , plane  cognita  videri  posset  absorbtionis 
ratio,  nisi  corpuscula  quoque  solida  vasa  inlraiitia 
observassent  physiologi.  Quid  de  illorum  ti  ansitu  in  vasa 
censucrint  veteres,  non  patuit;  difficultate  autem  admissio 
talis  transitus  non  premebatur  , ut  pote  anatomici  vasa 
sanguifera  ostiolis  esse  praedita  censuerunt ; sic  et  vasa 
quoque  lymiphatica  viam  praebere  patulam  in  Intestinis, 
in  cute  caeterisque  organis  docuerunt  Lieberkulin, 
Cruiksliank,  Bleuland  alii,  fortasse  epithelio 
tegente  decepti. 

Pi‘imum  docuit  Rudolphi  vasa  chylifera  ostiolis 
non  hiare  in  intestinis,  (jam  antea  a Malpighio 
demonstratum  erat , vasa  sanguifera  in  glandularum 
acinis  ostiolis  non  esse  praedita) , quae  ostiola,  dum- 
modo denegata  fuerunt , a nemine  postea  visa  fuerunt. 
Ad  absorptionem  explicandam  deinceps  invocata  fuerunt 
e.xperimenta  a Dutrochel  instituta,  quibus  transi- 
tus fluidorum  per  membranas  nulla  quoque  vita 
praeditas,  secundum  certas  leges,  probabatur.  Sic, 
licet  de  transitu  possibili  solidorum  in  vasa  experi- 
menta non  instituta  essent  , nemo  dubitare  videbatur, 
qum  solae  materies  solutae  in  vasis  recipi  possent. 

Absorptio  autem  adipis  ex  legibus  endosmoscos  et 
exosmoseos  explicari  non  poterat.  V a lenii  n (i) 
enim  in  experimentis , quae  variis  sub  conditionibus 
liac  de  re  instituit , adipem  membranas  animales 
transeuntem  non  vidit.  Interim  dubitari  nequii, 
quin  substantiae  pingues,  in  alimentis  contentae, 
in  intestinis  absorbeantur,  uti  etiam  e cellulis,  iu 
quibus  depositae  erant,  iterum  iu  sanguine  recipiun- 
tur. Quod  , quomodo  fiat  , explicandum.  Multae 
■variaeque  theoriae  hac  de  re  prolatae  fuerunt,  ex 
quibus  prae  caeleris  valuit,  ope  bilis  aut  liquoris 
sanguinis  alcalini  adij)em  in  saponem  solubilem  redigi 
et  sic  aptum  reddi  , qui  vasorum  parietes  transiret. 
JIaecce  hypothesis  a ])rlori  constructa  neque  nitens 
factis  non  omnibus  tamen  placuit ; praecipue  pluri- 
bus displicuit , quia  jam  in  ultimis  vasorum  ramusculis 
nec  non  in  sic  dictis  ampullulis  Lieberkuhnianis 
adeps  forma  guttularum  oflenditur;  et  nuper  docuit 
Web  er  (*),  se  in  cellulis  quibusdam,  quae  membra- 
nam mucosam  intestinalem  obtegunt , nec  non  in  aliis 
in  ipsa  tela  praesentibus,  durante  digestione  materiam 
adipi  simillimam  hac  forma  vidisse.  Quae  omnia  dum 


(')  Lehrbuch  der  Phtjsiologic.  B.  I.  S.  366. 
(’)  31uller’*  Archio.  1847.  S.  400.  u.  f. 

emlosmosi  cl  exosino.n  expJicari  nequeaiil, 
modu  adeps  absorbeatur , hucusque  penitus  latet. 

Porro  observatio  cpiotidiana  abunde  docuit,  unguenta 
sic  dicto  mercuriali  cuti  applicato , mercurialia  in  or- 
ganismo recipi;  quod  unguentum  si  globulos  tantum 
metallicos  mercurii  contineat , eadem  dillicultate  hic 
transitus  premitur.  Sanguinem  sic  autem  intrare  cor-< 
puscula  metallica  e suis  experimentis  argumentatus 
est  Oesterlen  (*).  Felibus  nempe  cutem  illinivit , 
capillis  abrasis,  unguento  mercurii,  ore  quoque  induxit 
hoc  unguentum,  quod  analysi  microscopica  globulos, 
metallicos  continens  vidit,  quorum  diameter 
lineae  pariem  adaequabat.  Per  aliquot  dies  adhibito 
illo  unguento  mercuriali , animalibus  mortuis  vel 
necatis , primo  loco  sanguinem  indagavit  invenitque 
continentem  globulos  nigros,  (juorum  diameter  j*- — 
lineae  pariem  aequabat , quos  quidem  habuit  mercu- 
riales;  bullulae  enim  aereae  (aliarum  substantiarum, 
quibuscum  confundi  possent,  nullam  mentionem  facit 
Oesterlen)  in  centro  pellucent,  luceque  reflexa  gau- 
dent circulis  concentricis,  dum  mercurii  globuli  fulgore 
nitent  argenteo  subsidentque , acre  semper  natante.. 


(’)  Ros  er  und  Wundcrlich.  Archiv  fiir  physioh 
Ueilkunde.  Jahrg.  11.  S.  o87. 

Praeterea  ia  multis  aliis  organis  praecipue  in  liepale 
globulos  illos  reperit.  Iu  uno  tantum  casu  pulmoiies 
abscessibus  puris  et  mercurii  globulis  impletis  scatentes 
invenit;  in  aliis  autem  animalibus  nullam  affectionem 
invenit  pathologicam ; vulgo  observabat  diarrhoeam. 

INoji»  ab  eo  dissimilem  praebuit  eventura  experi- 
mentum in  Bufone  viridi  institutum.  In  sanguine 
enim,  hepate  aliiscpie  organis  hujus  animalis,  per 
decem  diefum  spatium  unguento  hydrargyri  nutriti  , 
globulos  mercurii  observavit.  Imprimis  attendi  me- 
retur, quod  in  pulmonum,  hyperacmia  affectorum, 
systemate  capillari,  globulos  mercuriales,  lumen 
vasorum  magnitudine  su[>erantes , semel  viderit.  Licet 
mechanismus,  quo  globuli  illj  metallici  vasorum  parie- 
tes transeant,  nequaquam  sit  manifestus,  tamen  illos 
divisione , ut  ita  dicam , infinita , poros  invisibiles 
forsan  transgredi  et  post  transgressum  ad  majores 
iterum  globulos  confluere,  suspicari  licet.  Id  vero  valere 
nequit  de  absorbtione  materiarum  solidarum  forma 
praeditarum,  quae  sub  hac  forma  iterum  intra 
vasorum  parietes  recipiuntur , et  oculis  sese  offerunt. 
Materies  autem  solidas  in  vasis  recipi  probare  videntur 
experimenta  nuper  ab  Oesterleu  instituta  et  ab 
E b e r h a r d confirmata.  II  c r b s t vero  jam  antea 
de  absorptione  globulorum  amyli  experimenta  divul- 

gavit.  Qiuim  nempe  negaverant  Tiedemann  et 
Gmelin  (*)  amylum  absorberi,  quandoquidem  neque 
in  cliylo  neque  in  sanguine  post  administratum 
amylum  ope  jodii  ullam  coloris  mutationem,  cae- 
lerum  adeo  perspicuam,  observassent,  — Herbst  (*), 
priusquam  experimenta  insliluit,  methodum,  qua 
amyli  praesentiam  indicare  conati  erant  Tiedemann 
et  Gmelin,  examinavit  inveni tque  amyli  praesentiam 
in  materiis  animalibus,  jodii  ope,  perdifficile  demon- 
strari. Quum  enim  sanguini  , lacti  urinaeve  immiscuit 
parcam  liquoris  amylacei  copiam,  nullam  observavit 
<“oloris  mutationem,  jocUo  addito.  Si  autem  major 
amyli  quantitas  addatur,  in  fluidis  oboritur  nubecula 
coerulea,  quae,  agitato  vel  aliquamdiu  sibi  relicto 
liquore , iterum  evanescit.  Ex  his  reactionibus  con- 
cludit Herbst,  non  sub  omnibus  conditionibus 
amylum  jodii  ope  certo  dignosci , quare  nondum 
probatum  habet  id,  quod  de  amyli  absorptione  sta- 


(’)  Versuche  uber  die  If^ege  auf  welchen  Substanzen  au» 
dem  Magen  und  Darmkanal  ins  Blut  gelangen  von 
F.  Tiedemann  und  L.  Gmelin,  lleidelberg  1820« 
S.  18  et  30’. 

(’)  Das  Ltjniphgefdss- System  und  seine  Verrichtung. 
Nacii  cigencn  lJntcrsncliiin[jen  darjjcslellt  von  Dr.  Guslav, 
Hcfljsl,  GdUingeu  1844.  S.  324.  u.  1'. 

tuere  Tiedemann  el  G mei  in.  Hanc  ob  causam,  ut 
certi  quid  obtineret,  experimenta  inslituit  sequentia  ('); 

I.  Cani,  per  triginta  sex  horas  jejuno,  per  oeso- 
phagum injecit  liquorem  amylaceum.  Hora  secmida 
post  injectionem  necati  animals  ductum  thoracicum 
ligavit.  Quum  vasa  chylifera  ob  mesenterii  pinguedinem 
videre  non  licuerit,  ductum  thoracicum,  vas  lympha- 
ticum colli,  durante  vita  ligatum,  el  cor  e cadavere  sus- 
tulit, ut  ad  subtiliorem  investigationem  occasio  daretur. 
Contentum  vasis  lymphatici  jodio  non  coeruleo  colore 
tingitur,  neque  microscopii  ojie  amyli  praesentia  dignos- 
citur. Sanguini  e dextro  cordis  ventriculo  sumto  et 
aqua  diluto  additur  tinctura  jodii;  nubeculae  orimitur 
coeruleae,  ad  superficiem  natantes;  coagulato  postea 
liquore , evanescit  color  coeruleus.  — Pars  con- 
tenti ductus  thoracici,  addito  jodio,  non  coerulescit. 
Alteri  autem  parti  contenti  ductus  thoracici , qui  jier 
noctem  aqua  pura  immersus  fuerat,  additur  tinctura 
jodii,  quo  facto  turbidum  fit,  non  autem  coeruleum; 
per  aliquot  vero  momenta  sibi*  relicto  liquore  oritur 
praecipitatum  coeruleum  amyli  praesentiam  indicans. 

II.  Cani  per  duos  dies  nullo  victu  uso  per  oeso- 
phagum injicitur  liquor  amylaceus.  Dum  quarta  hora 


(*)  0.  c.  p.  328  a.  f. 

posl  injectionem  necatus  fuit,  in  sanguine,  e cordis 
ventriculo  dextro  sumto,  examinato  jodii  ope,  ortae  sunt 
nubeculae  coeruleae , cito  sidentes  massamque  brun- 
neam  formantes.  In  ductus  thoracici  contento  melius 
amylum  distinguitur ; pmicta  enim  coerulea , jodio 
producta,  parietibus  inhaerent.  Microscopio  Herbst 
contentum  illud  perscrutatus  invenit,  pi'aeter  mag- 
nam corpusculorum  sanguinis  lymphaeque  copiam, 
glomeruJas  globulorum  pellucidorum,  circulis  con- 
centricis cinctorum,  quales  in  amylaceo  liquore 
itidem  observavit.  Vasis  hmphatici  colli  contentum 
pellucidum , glaucum  continet  amyli  globulos. 

III.  Simile  experimentum  instituitur  in  cane , 
per  tres  dies  jejuno.  Quarta  hora  post  amyli  injec- 
tionem necavit,  ac,  sectione  instituta,  invenit  co- 
lorem ductus  thoracici  amyli  solutionis  colori  similem, 
vasaque  chylifera  ex  intestinis  originem  petentia 
eodem  colore  tincta.  Fluido,  in  ductu  thoracico 
contento,  additur  solutio  jodii  aquosa;  praecipitantur 
granula  coerulea  subtilissima. 

Horum  autem  experimentorum  nullam  mentionem 
fecit  Oeslerlen,  (*)  existimans,  ut  videtur,  se 
jirimurn  quaestionem  movisse  , quam  ut  solveret , ad 

(')  Ilcnle  and  I’fcufcr,  Zeitschrifi  Jiir  liation.  Medicin. 

B.  Y.  S.  43J.  u.  f. 

ciperimenla  adhibuit  materies , nullo  fere  modo 
chemice  mutandas.  Elegit  nempe  carbonis  vegelabili.s 
ptdverem  subtilissimum , colore  formaque  sub  micro- 
scopio,  sat  facile  dignoscendum,  quem  aquae  mixtum 
per  quinque  dierum  spatium  cuniculis,  feli  gallinisque 
tribuendum  curavit.  Animalia  hanc  substantiam  bene 
tulerunt;  felis  sola  diarrhoea  laboravit.  Animalibus 
necatis , primum  sanguinem  e venis  meseraicis  in- 
dagavit microscopii  ope , laminis  vitreis  antea  quam 
accuratissime  inspectis,  invenitque  particulas  illas 
nigras,  forma  satis  perspicuas,  magnitudinis  i"' — 555"', 
licet  parca  tantum  copia:  in  coagulo  enim  dimidiam 
lineae  partem  ae(juanti  raro  plures  quam  quiiufue 
vel  sex  carbonis  particulas  se  invenisse  refert. 
Neque  tantum  in  sanguine  sed  etiam  in  ])ulmo- 
nibus , hepate,  liene,  renibus.  In  ductu  autem 
thoracico  non  vidit  particulas  illas  neque  in  urina. 
Li  animalibus  hoc  modo  nutritis  nullam  cetei-oquin 
detegere  potuit  mutationem  pathologicam. 

Haecce  experimenta  repetiit  loco([ue  carbonis 

» 

animalibus  sal  Borussicum  cinnabaremve  praebuit ; 
harum  vero  substantiarum  formam  difficilius  habuit  de- 
terminandam neque  colorem  adeo  conspicuum.  Tamen 
suspicatur,  se  has  etiam  iii  venarum  meseraicarurn  ve- 
naeque portarum  sanguine  aliiscpje  in  organis  inveiiisse. 

Kbcriiard  (*)  suis  experimculis  conlirmavii,  quae 
rtl)  Oosterlen  observata  erant.  Vidit  enim  carbo- 
nis particulas  in  sanguine  ac  l^Tnpha.  Canem  etiam 
nutrivit  nutrimentis,  floribus  sulphuris  mixtis.  In 
sanguine  venarum  meseraicanun  venacque  portarum 
horum  animalium  nec  non  in  contento  ductus  tho- 
racici substantiam  illam  reperit. 


(‘)  Canstatt  und  Eisenmann.  Jahresbericht  uber  die 
Forttchritte  etc.  im  Jahre  1847.  B.  I.  S.  120. 


CAPUT  II. 


DK  EXPERIM  EXTIS  A XOBIS  IXSTITTITI3. 


Experimentis  inservierunt  cuniculi  et  ranae.  Sub- 
stantiae, quibus  usi  fuimus,  ut  illarum  praesentiam 
sub  forma  solida  postea  in  organismo  inquirere- 
mus , sunt : globuli  mercuriales , quales  in  ungu- 

ento neapolitano  inveniuntur , flores  sulphuris , 
carbo  vegetabilis  in  pulverem  subtilissimum  re- 
dactus, et  globuli  amyli.  Haecce  omnia  ut  melius 
certiusque  dignosci  possent , dum  vel  in  humores 
vel  in  ipso  organo  transiissent , microscopii  ope  antea 
indagavimus,  additis  quoque  reactivis. 

In  unguento  hydrargyri  sic  reperimus  globulos  sat 
nigros , subrotundos , in  genere  minimos , quorum 
diameter  vix  unquam  m.  m.  superabat.  Luce 
autem  reflexa  observati  argenteo  fulgebant  nitore. 

rraetpre!\  plurimos  crystallos  acidi  margarici  con- 
tinet imgucntum. 

Flores  sulphuris  offerunt  globulos  subovales  , opa- 
cos, ad  margines  autem  fusco-davos,  interdum  in- 
vicem junctos,  2^ — m.  m aequantes,  (jui  luce 
quoque  reflexa  ob  pulchrum  flavescentem  sive  fere 
albidmn  colorem  , facile  distinguuntur.  Non  mutantur 
addito  acido  sulphurico  sive  nitrico ; solvuntur  addita 
potassa  caustica. 

Carbo  pulverisatus  c frustulis  constat  nigris , 
opacis,  ad  margines,  qui  rectis  lineis  describuntur, 
parumper  rubescentibus,  angulosis,  saejhus  tri- 
quetris vel  oblongis,  jam  .satis  chara ctcrislicis , qui 
luce  reflexa  ob  nigrum  colorem  di.stingui  nequeunt , 
neque  acidis  neque  alcalibus  afficiuntur.  In  plurimis 
diametri  diversae  m.  m.  partem  adaequant. 

Amyli  globulos  non  est  quod  describam.  Quo  usi 
fuimus,  e Tritico  parato,  globidos  offerebat  plures 
minore.s  m.  m.  adaequantes,  alios  majores 

m.  m.  non  superantes.  Addita  tinctura  jodii  laete 
coerule.scunt , quem  colorem  coeruleum , additis 
alcalibus,  iteriun  amittunt.  In  .sanguine  autem  haecce 
reactio  in  amylum  .saepius  non  ex  voto  succedit, 
quod  conditioni  alcalinae  tribuendum  e.st.  Hinc  si 
guttula  tantum  acidi  acetici  vel  hydro-chlorici  ad- 

datur  (mirum  , id  a H e r L s l iieglect  um  fuisse)  , 
reactio  in  amylum  pulcherrime  obtinetur.  Ad  amyli 
autem  praesenticun  in  sanguine  sub  microscopio  inda- 
gandam, praestat  solutionem  jodii  in  solutione  jodureti 
jjotassii  adhibere.  Tinctura  enim  jodii,  ob  praesentem 
alcoholem,  albumen  aliaque  simul  coagulantur  et 
observatio  obscuratur. 

Exp.  I.  Cuniculi  abdomini,  abrasis  capillis, 
infricantur  unguenti  neapolitani  fere  dr.  ij.  Altero 
die,  quum  repetitur  infrictio,  moritur  animal.  Examine 
instituto , neque  in  sanguine  neque  in  organis 
globulos  mercurii  reperimus. 

Exp.  II.  Alteri  cuniculo  per  tres  dies  vespere 
eodem  modo  ung.  neapolitanum  infricatur , quarto 
die  mane  animal  invenimus  mortuum,  antea  nullis 
symptomatibus  morbosis  observatis;  nunc  autem  diar- 
rhoeae aderant  vestigia.  Sectione  cadaveris  instituta, 
vasa  mesenterii  sub  microscopio  indagantur;  ne 
vestigium  quidem  globulorum  hydragyri  observatur. 
Neque  in  sanguine  e corde,  vena  renali  aliovc  vase 
sumto,  mercurii  globulos  invenimus,  neque  in  hile, 
neque  in  urina.  In  pulmone  et  hepate  autem  suspi- 
cati sumus  hydrargyTi  praesentiam,  ob  globulos 
nigros,  luce  reflexa  fulgentes. 

Exp.  III.  Cuniculus,  cujus  abdomen  abrasum  bis 
tantum  unguento  neapolitano  illinivimus,  tertio  (juoque 
die  mortuus  est.  Non  autem  in  sanguine,  nec  in  bile,  nec 
in  urina  rcperimus  mercurii  globulos.  In  hepate  vero 
vidimus  globulos  illos  nigros,  nitore  argenteo  fulgentes 
luce  reflexa , quorum  majorum  diameter  aequabat 
m.  m.  partem.  Nec  non  in  pulmone  eosdem  globulos  ob- 
servavimus, parciori  autem  copia.  Iu  illa  autem  cutis 
parte , quae  ad  infrictionem  inserviit , siccata , ac 
sectionibus  transversis  forma  lamellarum  tenuium  mi- 
croscopii  ope  indagata,  nequaquam  globulos  fulgentes 
reperire  licuit.  Iu  utroque  autem  casu  (exp.  II  et  III) 
cum  in  hepate  tum  in  pulmonibus  adeo  rari  quoque 
erant  hi  globuli,  ut  de  illorum  natura  penitus  certiores 
fieri  nobis  non  contigerit,  quin  et  microscopio  adhibito 
perfectissimo  novo  ab  Amici  confecto  , quod  nonam 
divisionen  in  lamina  Nobertii  solvere  valet. 

Exp.  IV.  Cuniculo , cui , die  praeterlapso  herbam 
Dauci  Carotidis  floribus  sulphuris  obtectam  prae- 
buimus , in  interna  femoris  parte , capillis  abrasis , 
vas  aperitur , sanguisque  prorumpens  quam  accura- 
tissime receptus  examini  microscopico  submittitur. 
Iti  hocce  sanguine  offendimus  et  globulos  albidos , 
ad  adspectum  sulphuris  globulis  penitus  similes,  et  nigras 
particulas  , adspectu  carbonis  particularum  formam  re- 

(‘eronlcs.  Ex  indagaHmie  faecium  autem  palet  revera 
moleculas  carbonis  cum  nutrimentis  sumlas  fuisse. 

ExPi  Vi  Ranis  tribus  per  os  in  intestina  injicitur 
liquor  cum  floribus  sulphuris  mixtus.  Hora  tertis^ 
post  alter  necatur.  Nullibi  autem,  nisi  in  intestino, 
invenimus  sulphur.  Caeterae  diiae  ranae  post  biduum 
quoque  necantur.  In  utriusque  sanguine  et  e corde 
aut  vasis  in  vitrum  recepto , et  in  vasis  contento 
globuli  sulphuris  deerant.  In  alterius  intestinis  sulphur 
aderat  magna  copia,  in  alterius  vero  prorsus  desideratur. 

Exp.  VI.  Duobus  cuniculis,  a caeleris  separatis, 
herbas  tribuimus  carbone  vegetabili  pulverisato  con- 
spersas, Altero  die  alterius  venam  secuimus  ad  par- 
tem internam  superiorem  femoris , ubi  capilli  erant 
abrasi.  Sanguinis  ex  vulnere  prorumpentis  quam 
accuratissime  nonnullas  guttulas,  ope  bacilli  vitrei, 
collegimus , in  quibus  singulis,  examini  microscopico 
submissis,  invenimus  aliquot  particulas  ad  adspectum 
nequaquam  a carbone  pulverisato  discrepantes. 

Animal,  durante  operatione,  faeces  deposuit,  quas 
examinatas  inter  alia  plures  carbonis  particulas  con- 
tinentes vidimus.  (*) 

(*)  Scatebant  praeterea  cellulis,  entozobrnm  ovulis  .similli- 
mis, quae,  uli  observatio  ulterior  docuit,  ex  hepate  originem 
ducebant.  In  longe  plerisque  cuniculis  hepar  extus  vide- 

Tertio  die  alteri  cuniculo  parcam  sanguinis  copiam 
detraximus , in  quo , accurato  examine  instituto , 
paucas  quoque  particulas , ad  adspectum  carboni 
simillimas  videre  nobis  licuit. 

Exp.  VII-  Cuniculus  per  duodeviginti  dierum 
spatium  carbone  usus  necatur  sectione  medullae 
oblongatae.  Ne  autem  particulae  carbonis  forte  for- 
tuna extrinsecus  admoveantur,  sanguinem,  in  vasis 
contentum , conspicere  voluimus.  Primo  quidem 
pleraeque  venae  meseraicae  examini  sunt  submissae. 
In  mesenterio,  saltem  ad  ejus  superficiem,  plerumque 
carbonis  particulas,  quorum  nonnullas  majores,  repe- 
rimus,  nullas  autem  intra  vasorum  parietes  sese  moventes 
offendere  licuit.  Etiam  alia  vasa , uti  venam  renalem , 
duplici  ligatura  tam  parca  sanguinis  copia  inclusa,  ut 
pressione  sanguinis  globuli  fere  in  unicum  stratum 
dispergi  possent , inspeximus  nullasque  et  ibi  inveni- 
mus carbonis  particulas. 


batur  hic  illic  abscessibus  praeditum , qui  adspectus  solum 
pendebat  e dilatationibus  nonnullorum  ductuum  bili- 
ferorum , in  quibus  liquor  saepe  serosus  cum  flocculis 
repericbatur  , qui  flocculi  penitus  ex  dictis  cellulis  formaban- 
tur. Bilis  quoque  , qua  vesica  fellea  repleta  erat , hisce 
ovulis  scatebat.  Ulterior  hujus  singularis  phaenomeni 
inquisitio  summi  momenti  mihi  videtur. 

Primo  adspectu  hic  quoque  occasio  dari  videbatur 
opportuna  ad  indagationem  contenti  vasorum  chyli- 
ferorum , quae  perspicue  oculis  prodibant.  Parte 
autem  mesenterii  ligata  microscopio  examinata , pa- 
tuit vasa  chylifera  strato  adipis  crassiori  oblecta  esse, 
ita  ut  vix  ac  ne  vix  quidem  contentum  observare 
licuerit;  hinc  etiam  nullum  vestigium  carbonis  in  illis  of- 
fendi , non  mirum.  Contigit  autem  glandulas  mese- 
raicas  minores  pressione  pellucidas  reddere , ac  tali 
modo  vix  dubitandum  videbatur,  quin  in  ipso  glan- 
dularum parenchymate , carbonis  particulae , si  ad- 
essent , perspiciendae  forent.  Neque  tamen  vidimus 
nisi  interdum  ad  superficiem , forsan  aliquando  pau- 
lisper infra  superficiem.  In  quavis  autem  guttula 
sanguinis , e corde  et  vasis  diversis  sumli,  unam  alteram- 
ve  particulam , ad  adspectum  carboni  simillimam,  in- 
venimus; propter  exiguum  autem  numerum  non  licuit, 
diagnosin  reactione  chemica  sub  microscopio  adhuc 
confirmare. 

Dein  conati  sumus  margines  tenuiores  pulmonum 
atque  hepatis,  inter  laminas  vitreas  compressos , sub 
microscopio  examinare.  Ob  difficultatem  autem 
hujus  examinis  absque  ipsorum  organorum  laesione 
instituendi,  brevi  consilium  mutavimus.  Praestare 
scilicet  notis  videbatur  exsiccare  hepar  atque  pul- 

mones  aere  impletos ; sic  enim  e quavis  organorum 
parte  sectiones  vel  tenuiores  vel  crassiores  facile 
obtineri  possent , nec  difficile  foret , tali  modo  dig- 
noscere , utrum  particulae  carbonis  in  ipso  organo- 
rum parenchymate  depositae  essent,  nec  ne.  Suc- 
cessus spem  non  fefellit ; certo  certius  enim  patuit , 
revera  in  tela  intervesiculari , et  imprimis  in  tela 
cellulari  interlobulari  hic  illic  nonnullas  particulas 
nigras,  carbonis  particulis  adspectu  ab  omni  parte  si- 
miles , depositas  esse , quae  fere  omnes  ad  minores  vel 
oblongas  particulas  pertinebant.  Tela  ipsius  organi 
circum  particulas  depositas  minime  a norma  recedebat. 

In  hepate  quoque  non  penitus  deesse  videbantur 
particulae  nigrae  , minimae,  de  quibus  autem  pronun- 
tiare , num  sint  particulae  carbonis  , non  ausi  sumus. 

Intestina  carbone  ubique  scatere  vix  est,  quod 
addam. 

Exp.  YIII.  a.  Cuniculus  victu  normali , nullis 
consperso  carbonis  particulis,  nutritus  necatur.  In 
ejus  sanguine,  intra  laminas  vitreas  sub  microscopio 
examinato,  licet  multo  rarius  quam  in  illo  cuniculo- 
rum , qui  carbone  usi  erant , una  alterave  particula 
carbonis  formam  referens  interdum  detegitur.  Prorsus 
vero  desiderantur  particulae  in  hepate  et  in  pulmo-, 
nibus  post  exsiccationem  examinatis. 

6.  Examinavimus  porro  eodem  modo  sanguinem 
e cute  nostra  Janceolae  ope  elicitum  , neque  penitus 
deerant  particulae  carboni  simillimae.  Saepius  autem 
aut  nulla  aut  una  vel  duae  tantum  in  parva  guttula 
offendebantur. 

c.  Postea  iterum  cuniculi  mortui , neque  durante 
vita  carbone  usi , sanguinem , pulmones  et  hepar 
examinare  licuit , simili  cum  eventu  ac  in  a. 

d.  Cuniculus  denique  normali  itidem  victu  nutri- 
tus, per  36  horarum  spatium  jejunus,  moritur,  in 
cujus  sanguine,  licet  in  bene  multis  vitreis  sub  mi- 
croscopio  examinato , ne  particulam  offendimus  car- 
boni similem,  nedum  in  pulmonibus  et  in  hepate 
siccatis. 

Exp.  IX.  a.  Duos  cuniculos,  per  quinque  fere 
hebdomades  herbis  carbone  conspersis  usos,  necavi- 
mus. In  mesenterio  iterum  plures  carbonis  particulas 
dispersas,  quae  pro  maxima  saltem  parte  superficiem 
tenebant , observare  licuit.  Desiderantur  autem  intra 
vasa  mesenterii ; in  uno  tantum  casu  vidimus  corpus- 
culum nigrum,  forma  carbonis  particulis  simillimum, 
sanguinis  cursum  sequens.  Vasa  diaphragmatis  jjer- 
scrutali  sumus  neque  in  his  invenimus  carbonis 
particulas.  Contra  in  sanguine , e corde  et  vasis 
•umto,  saepissime  has  particulas  videre  licuit. 

Pulmones  ac  hepar  iterum  exsiccantur : in  pul- 
monum parenchjinate  iterum  observari  carbonis 
particulas  dubium  non  mansit,  non  autem  majores. 
In  hepatis  quoque  parenchymate  interdum  nobis 
versari  videbantur  carbonis  particulae , saepissime 
autem  superficiem  lamellarum  examinatarum  occupa- 
bant et  praesentia  in  eorum  parenchymate  rarior  nobis 
videbatur  quam  ut  certum  pronuntiare  liceret. 

Intestinorum  contenta  scatent  carbonis  moleculis. 
h.  Moritur  cuniculus  per  triginta  sex  horarum 
spatium  jejunus , cui  per  quatuordecim  fere  dies 
herbas  carbone  conspersas  praebueramus ; in  sanguine» 
e corde  vasisque  misso,  invenimus  carbonis  particu- 
las , neque  desiderantur  in  pulmonibus  exsiccatis. 

Exp.  X.  Cuniculo,  cui  per  aliquod  tempus  herbas 
])raebuimus  carbonis  pulvere  conspersas , post  bi- 
duum jejunium  injecimus  in  ventriculum  amylum 
acjua  mixtum.  Hora  tertia  post  injectionem  necatur.. 
In  ventriculo  maxima  pro  parte  repleto  plurimas 
carbonis  particulas , parcos  tantum  amyli  globulos 
reperimus.  Minori  adhuc  copia  hi  offenduntur  in 
contento  parciori  intestinorum  tenuium , atque  in 
illo,  quod  totum  coecum  implet.  Caclerum  ubique- 
carbonis  particulis  scalejit  intestina.  Vasis  mesenterii 
indagatis , neque  carbonis  particulas  neque  amyjii 

globulos  in  illis  vidimus.  Mesenterium  autem  sat 
magna  carbonis  molecularum  copia  tegebat.  In 
sanguine , e vena  portarum  misso , quidem  carbonis 
particulas,  nullos  autem  amyli  globulos  offendimus. 
Iti  sanguine,  e vasis  axillaribus  dissectis  profluente, 
in  vasculum  recepto  et  pauxillo  acidi  acetici  addito, 
nullam  ope  jodii  coloris  mutationem  observavimus; 
microscopica  tamen  indagatio  docuit  adesse  non- 
nullos globulos  coeruleo  colore  tinctos.  In  sanguine, 
e cordis  ventriculis  sumlo  , jodii  ope  coloris  mutatio 
non  observatur  , sed  microscopii  ope,  unum  alterumve 
amyli  globulum  in  quavis  guttula  vidimus.  Sic  sem- 
per  etiam  aliquot  carbonis  particulae  reperiebantur. 
In  liene  et  hepate  tiun  carbonis  particulae  tum  amyli 
globuli  desiderantur. 

In  pulmonum  parenchymate  certo  certius  carbonem 
vidimus ; de  amyli  autem  praesentia  ab  omni  parte 
convinci  non  licuit. 

Exi>.  XI.  Iterum  duobis  cuniculis,  per  quatuor- 
decim  dies  victu  usis  carbonis  particuhs  consperso , 
per  nychthemerum  jejunis,  injicitur  per  oesophagum 
liquor  amylaceus.  Alter  hora  secunda  et  dimidia  post 
injectionem  necatur ; sectione  facta  palet  intestina  mag- 
nam carbonis , parcam  amyli  continere  copiam.  Vasa 
mesenterii  sanguifera  indagantur;  in  his  autem  nec 

carbonem  nec  amylum  invenimus.  In  sanguine  con- 
tra e corde  variisque  vasis  desumto  et  carbonis 
particulas  el  amyli  globulos , alios  integros  et  con- 
centricis lineis  adhuc  praeditos,  alios  plus  minusve 
quasi  erosos,  jam  ante  jodii  additionem  offendimus , 
vidimusque  hos  globulos , addito  jodio , coerules- 
centes , addita  dein  potassa  iterum  pallescentes , ita 
ut  de  illorum  globulorum  natura  dubium  esse  nequeat. 

In  glandulis  meseraicis  compressis  vidimus  non- 
nullos quoque  globulos  amyli  jodii  additione  coeru- 
lescentes , nec  tamen  ab  omni  parte  convictionem 
obtinere  licuit,  has  revera  parenchyma,  non  tantum 
glandulae  superficiem  occupare.  Hanc  ob  causam 
majorem  glandulam  siccavimus,  cujus  lamellas  te- 
nuiores jodio  imbutas  sub  microscopio  examinavimus, 
quod  examen  nobis  docuit  amyli  globulos  hic  prorsus 
desiderari. 

Neque  in  pulmombus , carbone  scatentibus , in- 
venimus amylum,  neque  hepar  alterutrius  substantiae 
vestigium  praebebat. 

Die  sequenti  in  altero  cuniculo  iteratur  liquoris 
amylacei  injectio ; eventus  hujus  experimenti  non 
differt  ab  aliis.  Licet  enim  in  sanguinis  evacuati 
guttula  et  carbonis  particulae  et  globuli  amyli  vix 
unquam  desiderentur,  in  vasis  tamen  circulantes 

neque  hos  neque  illas  videre  contigit.  Pulmones 
autem  hujus  animalis , ulpote  per  quatuordecim 
dies  magna  continue  carbonis  quantitate  cum 
alimentis  usi , prae  illis,  quas  jam  in  experimentis 
supra  descriptis  examinare  licebat , ob  crebriores 
hic  accumulatas  particulas  nigras,  opportunam  prae- 
buerunt occasionem  , qua  diagnosis  illarum  particu- 
larum jam  satis  firma  reactivorum  ope  adhuc 
confirmaretur.  Quem  in  finem  lamellae  jilures  te- 
nuiores per  tres  quin  et  per  triginta  horas  in  vitro 
horologico , aeris  aditu  impedito , actioni  solutionis 
concentratae  potassae  exposuimus.  In  hisce  nunc 
particulas  nequaquam  mutatas  conspicere  licuit  ; 
neque  addita  aqua , quo  facto  praeter  fibras  elas- 
ticas omnia  elementa  morphologica  solvebantur , a 
pristina  forma  recesserunt.  Docet  haec  reactio,  par- 
ticulas illas  nigras  nequaquam  ad  pigmentum , quo 
interdum  telam  pulmoniun  cuniculorum  quoque 
gaudentem  vidimus,  esse  referendas,  quippe  quod 
actione  protracta  potassae  causticae  sat  facile  sol- 
vitur , eius  saltem  inoleculae  , antea  cellulis  inclusae, 
libere  disperguntur.  Confirmaverunt  diagnosin  effectus 
negativi  ex  acido  sulphurico  et  nitrico  orti. 

Exp.  XII.  Quatuor  ranis  in  A^entriculum  injecimus 
amylum  aqua  mixtum,  quas  hora  lj«,  6«  et 

24"  post  factam  injectionem  necavimus.  In  prima 
ventriculum  tantum  et  partem  intestinorum  supe- 
riorem , in  secunda  et  tertia  maxima  pro  parte 
ipsa  intestina  , in  quarta  vero  fere  solum  intestinum 
rectum  liquor  amylaceus  injectus  occupabat. 

In  sanguine  e corde  sumto , licet  parcissimi , 
numquam  penitus  desiderabantur  globuli  amyli; 
non  autem  contigit , licet  plurima  vasa  meseraica 
vasaque  pulmonum  magna  cum  assiduitate  examinata 
fuerint , certo  confirmatum  habere , in  ipsis  vasis 
cum  sanguine  moveri  globulos  amyli ; probabile  sane 
saepius  nobis  videbatur. 

Quod  toties  fefellit,  tandem  contigit  in 

Exp.  XIII.  Trium  ranarum  intestinis  injicitur  cuny- 
lum  atque  carbo  pulverisatus  aqua  mixta;  varium 
post  temporis  intervallum  (2,  6,  24  horas)  secta 
medulla  oblongata  aperitur  abdominis  cavitas.  Mesen- 
terium indagantes  quosdam  amyli  globulos  vidimus,  quo- 
rum nomiulli  intra  vasorum  parietes  contenti  videban- 
tur. Nobis  autem  persuasum  est,  duos  globulos  in  vasis 
animalis,  hora  sexta  post  injectionem  necati,  esse  con- 
tentos, licet  inferiorem  vasis  partem  tenere  viderentur, 
sanguinis  circulatione  jodio  addito  impedita  ; cujus  rei 
certiores  facti  sumus  mesenterii  vasa  intra  laminas  vitreas 
Ita  comprimendo , ut  liquor  contentus  moveretur. 

Vidimus  tunc  globulos  simul  cum  sanguine  moveri  , 
unde  satis  patuit  nos  non  decej)tos  fuisse. 

Indagatio  caeterorum  animalium  nihil  certi  docuit. 
Hic  et  illic  etiam  in  mesenterio  reperimus  characte- 
risticas  carbonis  moleculas ; dubitavimus  autem  num 
vasis  essent  inclusae , num  superficiem  tenerent ; 
nullo  scilicet  modo  hac  de  re  certiores  fieri  nobis 
contigit. 

Postea  cor  quam  subtilissime  sustulimus  ej usque 
sanguinem,  bacilli  vitrei  ope,  in  laminas  vitreas  jam 
antea  jodio  addito  sub  microscopio  examinatas,  trans- 
tulimus. Offendimus  praeter  nonnullos  amyli  globulos 
etiam  unam  alteramve  carbonis  particulam. 

Pulmones  perscrutantes  videre  non  contigit  amylum 
nec  carbonem.  In  unius  verum  ranae  pulmonibus 
aderant  entozoa  majora  oculo  non  armato  conspicienda. 
In  duabus  caeteris  ea  offendere  non  contigit. 

In  priori  necata  liquorem  injectum  superiores  intes- 
tini tenentem  partes,  in  aliis  inferiora  versus  progres- 
sum observavimus. 

Exp.  XIV.  Iterum  mesenterii  vasa  duarum  ranarum 
carbonis  pulverisati  amylique  mixtione  per  os  injec- 
tarum (hora  4®  et  5«  post  injectionem  necatarum)  inda- 
gavimus. Hic  nequaquam  nobis  contigit  amyli  globulo» 
vel  carbonis  particulas  in  vasis  circulantes  offendere» 

Noque  addilo  jodio  persuasum  nobis  erat  globulos 
coeruleo  colore  tinctos  intra  vasorum  parietes  esse 
contentos.  In  sanguine  e corde  siomto  iterum  utram- 
que substantiam  adhibitam  reperimus. 

Exp.  XV.  Duabus  ranis  bis,  interjecto  diei  spatio, 
injecimus  mixtionem  supra  commemoratam.  Altera 
hora  et  dimidia  post  injectionem  necatur  ej usque 
indagatio  certi  quid  noii  docuit.  Altera  autem  hora 
quarta  post  injectionem  necatur  et  mesenterii  vasa 
examinantur.  In  vasis  nullum  amyli  globulum  car- 
bonisve  moleculam,  vi  cordis  circulantem,  videre  nobis 
contigit.  Jodio  addito  brevi  stasis  oborta  est.  Nimc 
autem  hic  illic  amyli  globulum  offendere  licuit.  Diu 
dubitavimus  num  intra  vasorum  parietes  essent  con- 
tenti. Variis  modis  certiores  fieid  cojiati  sumus.  Foco 
mutato  facile  observabatur  unum  globulum  non  infra 
vas  esse  situm;  addita  aquae  guttula  noimulli  alii 
globuli  amyli  locum  mutabant , dum  globulus  ille 
sedem  determinatam  non  reliquit.  Tali  modo  per- 
suasos nos  non  habuimus , sed  motu  et  pressione 
laminae  vitreae  super  impositae  , vas , in  quo  con- 
tentum credidimus  amyli  globulum , circa  axim  ver- 
tere longitudinalem  conati  sumus,  hoc  nobis  aliquando 
contigit , quo  motu  vasis  cavitatem  relinquentem 
non  vidimus  et,  ad  marginem  dum  conspiceretur,  ad 

iulernam  parietis  faciem  silum  esse  patebat.  Ut  aulern 
iiullum  remaneret  dubium  simul  cum  sanguinis  cor- 
pusculis motum  videre  amyli  globulum  cupimus.  Quia 
autem  jam  antea  pressio  erat  instituta  laminae  vitreae 
super  impositae  ope , tali  modo  sanguis  intra  vasa 
contentus  moveri  non  potuit.  Igitur  altera  nobis 
erat  excogitanda  methodus.  Primo  quidem  vasa 
abdominis  premendo  sanguinem  movere  conati  sumus, 
frustra  autem.  Tandem  autem  res  bene  successit : acus 
tenuioris  ope  sub  microscopio  vas  comprimere  con- 
tigit simulque  cum  sanguine,  in  vase  contento,  amyli 
globulum  motum  vidimus,  atque  distinguimus  nunc  a 
Scmguinis  corpuscubs  obtectum,  nunc  iterum  ab  iis 
separatum;  numquam  vas  relinquentem  offendimus. 
Eadem  methodo  usi  sumus,  ut  alterius  amyli  globuli  in 
vase  praesentiam  confirmaremus  simili  cum  eventu. 
Tandem  animadvertere  liceat,  nos  hmic  amyli  glo- 
bulum, per  aliquot  temporis  intervallum  sibi  relictum, 
invenisse  decolorem  , quod  forsan  reactioni  sanguinis 
alcalinae  tribuendum  erat ; iterum  enim  addito  jodio 
prompte  coerulescentem  vidimus. 

Constat  igitur  res  neque  dubium  remanet. 


CVPLT  111. 


EX  l'ERI«E.'«  TORUM  DIJUDICATIO. 


rixperirneuta , quae  in  capite  praececlculi  sunt 
relahi,  particulas  solidas  vasa  intrare  non  tantum  ab 
omni  parte  confirmaverunt,  sed  et  extra  dubium , 
si  superesse  videbatur , posuermit.  Contigit  enim 
particulas  solidas  in  ipsis  vasis  motas  et  in  parenchy- 
mate pulmonum  siccato  depositas  conspicere,  nedum 
in  sanguine  e vasis  misso. 

Ratis  experimenta  abOesterlen  et  aliis  instituta 
repetere  nihil  facilius  nobis  videbatur,  quam  brevi  rem 
certo  certius  dijudicare.  E magno  autem  experimen- 
torum numero  jam  satis  patet,  in  hisce  quoque, 
ut  saepe  fit , difficultates  offendi,  quas  vix  quisquam 
noverit , quin  ipse  experimenta  repetierit. 

Exemplum  insecuti  0 est  e rien  primo  loco  ungu- 
entum hydrargyri  adhibuimus,  quod  ad  rem  dijudi- 
candam nequaquam  valere,  uti  jam  a priori  suspicati 
fuimus , factum  experimentum  comprobavit.  Si 
enim  infricato  illo  unguento , globuli , quales  in  un- 
guento exstant , in  sangmne  et  organorum  parenchy- 
mate reperirentur  , tamen  temere  foret  concludere  , 
hosce  globulos,  qua  tales  vasorum  parietes  transiisse. 
Primo  loco,  ut  supra  (pag.  8)  jam  memoravimus, 
suspicari  fortasse  liceret  globulos  metalli  liquidi,  divi- 
sione, ut  ita  dicam,  infinita,  poros  invisibiles  trans- 
gredi et  post  transgressum  ad  majores  iterum  globulos 
confluere.  Accedit , quod  nequaquam  absurdum 
foret  admittere  hydrargyrum  statu  non  metallico  in 
organismum  transiisse.  Licet  enim  in  corjiore  animali 
conditiones,  quibus  oxygenio  conjunguntur  corpora, 
fere  ubique  occurrere  videemtur,  et  revera  mutatio 
materiei  magna  pro  parte  ex  oxydatione  pendeat , 
tamen  conditiones  ad  desoxydationem  nequaquam 
etiam  deesse,  plures  processus  organo-chemici  abunde 
probant.  Speciatim  eniru  e salibus  protoxydi  hydrar- 
gyri hydrargjTum  metallicum  in  organismo  reduci 
posse,  uti  jam  e bene  multis  observationibus,  in 
quibus  mercurius  vivus  in  cadavere  offendebatur , 
probabile  erat  redditum , experimentis  comprobivit 

Orfila  (^).  Sic  salis  e protoxydo  hyclrargyri  cuiu 
acido  margarico  seu  elaico  compositi , quorum  iu 
unguento  hydrargyri  praesentia  a Donavan  (®)  ad- 
mittitur, transitu  in  organismum  non  solum  intoxi- 
cationis signa , quae  unguenti  hydrargyri  infrictionem 
sequuntur , sed  et  globulorum  hydrargyri  praesentia 
explicari  possunt.  Si  itaque  jam  temerum  foret  tran- 
situm globulorum  hydrargyri,  quales  iu  unguento 
hydrargyri  occurrunt,  admittere,  si  illorum  praesentia 
in  sanguine  certo  est  demonstrata;  quid  si  haec  etiam 
dubio  plena  videtur?  Refert  quidem  Oesterlen, 
se  tum  in  sanguine  tum  in  pluribus  organis  globulos 
metallicos  post  adhibitum  unguentum  hydrargyri  in- 
venisse; nobis  autem  non  contigit  in  tribus  a nobis 
institutis  experimentis  (I,  II  et  III)  hanc  penitus 
confirmare  observationem.  In  experimentis  (II  et 
III)  quidem  videbantur  nonnulli  tales  globuli  in 
pulmonibus , imprimis  autem  in  hepate  versari , 
sed  quin  et  perfectissimi  microscopii  ope  ab  Amici 
nuperrime  confecti , qua  tales  certo  dignoscere , ob 
exiguum  numerum  reactivorum  adhibitione  vix  ac 
ne  vix  quidem  concessa  , non  licuit. (*) 


(*)  Traiti  de  Toxicologie,  tom  I,  p.  603. 

(“)  Berzelius,  Leerboek  der  Scheikutide , DI.  II,  p.  143. 

Quam  ob  rem  alias  substantias  ad  experimenta  ad- 
bibere , quam  instituta  cum  unguento  hydrargyri 
saepius  repetere , maluimus. 

Melius  quaestionem  soluturi  nobis  videbantur  carbo 
vegetabilis  in  pulverem  subtilissimum  redactus  et  flores 
sulphuris  ab  Oesterlen  et  Eberhard  jam  adhibiti. 

Floribus  sulphuris  in  duobus  experimentis  (IV  et  V) 
usi  fuimus.  In  priori  sanguis  e vena  missus  ostendebat 
aliquot  globulos,  ad  adspectum  globulis  sulphuris 
similes;  in  altero  autem,  in  Iribus  ranis  instituto, 
penitus  desiderabantur.  Dum  autem  probabile  esset , 
suljjlmr,  utpote  in  alcabbus  solubile,  sanguine  quoque 
alcalino  citius  tardiusve  solutum  iri , non  licere  vide- 
batur e deficientibus  globulis  in  sanguine  certo  con- 
cludere transitum  non  obtinuisse.  Quare  carbonis 
vegetabilis  particulae,  quas,  quippe  acidis  neque 
alcalibus  affectas,  multo  magis  ad  haecce  experimenta 
idoneas  censuimus , in  majori  dein  experimentorum 
numero  adhibitae  fuere.  Docuerunt  illa  experimenta 
(VI,  VII,  IX  etc.)  in  quavis  sanguinis  guttula  e vasis 
missa  et  inter  laminas  vitreas  sub  microscopio  indagata, 
fere  semper  unam  ad  quinque  particulas,  ad  adspec- 
tum carboni  similes  inveniri , si  pulvis  carbonis  vel 
nutrimentis  admixtus  vel  arte  in  ventriculum  inductus 
fuis.sel. 

In  pulmonum  quoque  et  hepatis  parvo  frustulo, 
inter  vitreas  laminas  compresso,  plerumque  illarum 
praesentia  saltem  probabilis  videbatur.  Ob  parcum 
autem  numerum  , neque  in  sanguine  neque  in  organis 
reactivorum  ope  particulae  certius  dignoscere  licebat. 

Sic  in  genere  confirmatum  habuimus,  quae  ab 
Oesterlen  et  Eberhard  observata  fuerunt. 

Neque  tamen  convicti  fuimus.  Numerus  enim  par- 
ticularum inventarum  rarior  erat,  quam  ut  certo  cer- 
tius statuere  ausi  fuissemus,  illas  non  forte  fortuna 
extrinsecus  fuisse  admotas.  Accedit,  quod  in  san- 
guinis guttula,  inter  laminas  vitreas  conspecta  , tura, 
nostri  tum  animalium  victu  tantum  normali  nutrito- 
rum , non  raro  quoque  una  allerave  particula  offen- 
deretur (Exp.  VIII,  a.  b.  c.).  Nisi  de  re  ageretur 
gravissima  atque  theoriae  et  probabilitati,  ut  videbatur, 
contraria , equidem  propter  multo  majorem  copiam 
particularum  nigrarum  in  experimentis,  ubi  pulvis 
carbonis  inductus  fuerat,  transitura  in  sanguinem  et 
organa  admittere  fas  fuisset , eo  magis  cum  in  uno 
saltem  cuniculo  (Exp.  VIII.  </),  normali  victu  nutrito 
ct  post  jejunium  36  horarum  mortuo , particulae 
nigrae  penitus  desiderarentur. 

Ubi  autem  improbabilia  et  theoriae  penitus  contraria 
ex  experimentis  sequi  videntur,  vix  cautio  salis  magna 

adhiberi  potesl.  In  experimentis  ila({ue  el  observatione 
omnis  erroris  opportunitas , antequam  theoriam  re- 
jicias j prorsus  sit  sublata  oportet. 

Ut  igitur  nullum  dubium  superesse  posset , quin 
et  in  organorum  parenchymate  et  in  sanguine  ipso 
carbonis  particulae  adessent,  ut  certo  certius  demon- 
straretur, hasce  particulas  non  forinsecus  esse  admotas, 
duplicem  ingressi  sumus  viam.  Organa  nempe , pul- 
mones imprimis , antea  aere  inflatos , et  hepar  sicca- 
vimus, ut  lamellae  tenuiores  facile  obtineri  possent, 
de  quibus , dum  sub  microscopio  conspicerentur  ^ 
utrum  particulae  solidae  in  ipsa  tela  inclusae  con- 
tineant nec  ne,  sane  dijudicatu  non  difficile  foret: 
sic  etiam  naturam  particularum,  si  adessent,  reac- 
tivorum ope  certius  dignoscendam  fore,  sperare  licebat. 
Altera  via  haec  est , ut  sanguinem  in  ipsis  vasis  con- 
tentum indagaremus,  quod  si  ex  voto  succederet, 
omne  dubium  de  origme  particularum  admixtarum 
prorsus  tolleretur. 

Utraque  via  spem  non  fefellit. 

Et  quidem  primo  loco  in  pulmonibus  numqiiam 
desiderari  particulas  nigras  in  tela  intervesiculari  im- 
primis autem  in  tela  interlobulari , dum  cuniculi  per 
aliquod  tempus  alimentis  pulvere  carbonis  conspersis 
usi  fuerant,  docuit  observatio  (Exp.  VII,  IX,  X et  XI). 

Jain  ad  adspectum  hae  particulae  nigrae,  triquetrae 
vel  oblongae  seu  irregulares,  angulis  acutis,  dum  ab 
omni  parte  carbonis  particulis  similes  viderentur , 
satis  a pigmenti  cellulis  discrepabant.  Ut  autem  dubium 
omne  tolleretur,  eodem  modo  investigavimus  trium  Uu- 
niculorum  pulmones  (Exp.  VIII,  a.  c.  d.),  qui  nor- 
mali victu  tantum  erant  nutriti , neque  in  illis  ullam 
invenimus  particulam  carboni  similem;  pigmenti  ceU 
lulae,  licet  in  cuniculorum  juniorum  pulmonibus 
parciores , non  penitus  deerant.  In  experimento  de- 
nique (Exp.  XI)  alterius  cuniculi,  per  quatuordeciin 
dies  victu  usi , pulvere  carbonis  consperso  , pulmones 
adeo  particulis  nigris  scatebant,  ut  reactivorum  ope 
illarum  naturam  accuratius  perscrutari  facile  possemus, 
illasque  neque  solutionis  potassae  causticae  neque 
acidorum  actione  per  24  horas  protracta  ne  minime  qui- 
dem mutari  facta  experimenta  docuerunt.  Sic  ab 
onuii  parte  demonstratum  erat , re  vera  esse  carbonis 
particulas , in  tela  pulmonum  intervesiculari  , impri- 
mis et  in  tela  interlobulari  depositas. 

Particulas  solidas,  quales  alimentis  mixtae  vel  primis 
viis  arte  introductae  erant,  in  sanguine  intra  vasorum 
parietes  contento  conspici  posse,  dum  crebro  jam  irriti' 
fuissent  conatus,  desperandum  videbatur.  Neque  tamen, 
a proposito  facile  destitimus.  Videbantur  enim  omnia, 

caetera  incertiora,  nisi  tali  modo  confirmari  possent. 
Indigebant  illa  approbatione , nt  nullo  amplius 
scepticismo  ansa  daretur.  Non  obstabat , neque  in 
cuniculis  neque  in  ranis,  parietum  vasorum  meserai- 
corum  crassitudo  seu  minor  pelluciditas;  non  obstabat 
sanguinis  copia,  quae  tam  exigua  reddi  poterat , ut 
unum  tantum  stratum  occuparent  globuli  in  vase 
paulisper  compresso.  Nisi  contigisset , quod  tandem 
contigit , observationes  se  invicem  contradicerent 
ac  viderentur  omni  valore  orbatae. 

Primo  quidem  observabatur  particula  nigra  carboni 
simillima  cum  sanguine  circulans  (Exp.  IX.  a.)  Non 
satis  diu  autem  observari  poterat , ut  omnia  auxilia  , 
ad  ejus  naturam  extra  dubium  penitus  ponendam 
necessaria,  adhiberentur;  neque  etiam  facile  videbatur 
sic  reactivorum  ope  particulae  nigrae  in  ipso  vase 
contentae  naturam  dignoscere.  Hinc  aliam  substan- 
tiam , ad  hunc  imprimis  finem  aptam,  elegimus  et 
quidem  amylum , quippe  cujus  globuli  facillime  et 
statim  jodii  ope  dignoscantur,  ita  ut  nullis  dubiis  preme- 
retur diagnosis,  si  hujus  substantiae  globuli  vasa 
intrassent.  Saepius  jam  tum  in  cuniculis  tum  in  ranis 
observatio  spem  fefellerat ; tandem  in  duabus  ranis 
globulos  intra  vasa  meseraica  conspicere  licuit. 

Non  est  , quod  longe  repetam , quae  in  experi- 

mcnlorum  dcscriplioiie  fuerunt  relala.  Methodi,  qui- 
bus usi  sumus,  antequam  certo  concludere  voluimus, 
omni  erroris  opportunitate,  me  quidem  judice,  vacant. 
Moventes  vidimus  globulos  amyli  una  cum  sanguinis 
corpusculis,  nunc  bisce  tectos , nunc  liberos  ad  su- 
perficiem ; in  margine  vasis , vase  circa  axim  lon- 
gituduialem  verso,  globulum  ad  internam  parietis 
faciem  situm  conspeximus.  Quid  amplius  desiderari 
posset ! 

Moleculis  in  sanguine  vasis  sanguiferis  contento  ob- 
servatis, praejudicata  esset  opinio  haecce  tantum  vasa 
moleculas  illas  solidas  intrare  posse.  Licet  enim 
Oesterlen  ductus  thoracici  contentum  indagans 
docuerit , bic  carbonis  particulas  prorsus  desiderari 
ct  experimenta  a nobis  instituta  nec  carbonis  parti- 
culas nec  amyli  globulos  in  vasis  chyliferis  et  paren- 
chymate glandularum  meseraicarum  certo  ostenderint , 
saltem  improbabilis  nobis  videtur  transitus  directus  in 
vasa  sanguifera. 

Sane  plura  et  alia  instituenda  esse  experimenta , 
quaestionem  solutura,  fatemur.  Liceat  autem  non- 
nulla in  medium  proferre,  quae  probabiliorem  reddunt 
sententiam  intrare  substantias  solidas  forma  prae- 
ditas vasa  chylifera , in  quibus,  quamvis  offendere 
nobis  non  contigerit , easdem  desiderari  praematura 

videlur  conclusio.  Propter  enim  majorem , quem 
praebebat  eorum  indagatio,  difficultatem,  in  initio 
minus  ad  haec  attenti  fuimus;  ob  temporis  autem 
angustiam  ulteriorem  hujus  quaestionis  inquisitionem 
difiFerre  necesse  erat,  ita  ut  certiores  fieri  nobis 
non  contigerit.  Quandoquidem  observationes , de 
molecularum  solidarum  in  vasis  sanguiferis  prae- 
sentia, saepius  repetitae  fuere,  raro  tamen  illas  moie- 
culas  ibi  offendimus;  ideoque  non  mirandum , rariorem 
vasorum  lymphaticorum  et  glandularum  inquisitionem 
negativos  edidisse  eventus. 

Praecipue  autem  carbonis  molecularum  praesentia 
in  pulmonibus  cuniculorum , hacce  substantia  nutri- 
torum , hujus  quaestionis  movendi  ansam  praebuit. 

Tali  modo  enim  rem  proponamus;  hae  moleculae 
propter  vasorum  capillarium  angustiam  in  vasis  haerere 
vel  vasorum  parietes  iterum  transeuntes  in  organorum 
parenchymate  deponi  videntur.  Si  igitur  hae  parti- 
culae vasa  sanguifera  directe  intrarent,  magno  numero 
eas  in  hepate  accumulatas , per  vasa  meseraica  ibi 
advectas,  inveniri  oporteret.  Observatio  autem  docuit 
contraria ; in  hepate  enim  desiderantur , scatentibus 
pulmonibus  mgris  illis  carbonis  particulis,  quas  ibi 
depositas,  postquam  per  vasa  chylifera  directe  intrarunt, 
nequaquam  est  mirandum.  In  hocce  enim  casu  sys- 

terna  capillare  pulmonum  primum  esse,  ad  quod 
ducaiilUr,  facile  perspicimus. 

Si  e(juidem  in  venis  meseraicis  majores  amyli  glo- 
bulos certo  videre  licuit , nequaquam  infirmatur 
sententia  vasis  lympathicis  illos  fuisse  receptos.  Est 
enim  facta  haec  observatio  in  ranis , in  quibus 
sanguis  intestina  adire  potuit , non  transgressus  pul- 
mones ; neque  mirum  majores  quoque  globulos  per 
systema  capillare  intestinorum  transiisse  in  hisce 
animalibus,  quippe  quorum  sanguinis  globuli  mam- 
malium globulos  diametro  longe  superant. 

Porro,  si  a priori  rem  consideremus,  probabilior  red- 
ditur sententia,  vasa  chylifera  viam  sistere,  quam 
corpuscula  solida  intrent.  Vasa  enim  sanguifera 
nullis  ostiolis  esse  praedita  satis  superque  docuerunt 
observationes,  dum  illorum  absentia  in  vasis  chyliferis 
non  tam  facile  demonstratur. 

Hisce  igitur , quamvis  extra  omne  dubium  posu- 
erint experimenta  nostra , moleculas  solidas  in  vasorum 
lumine  recipi,  satis  jam  probatur,  nequaquam 
quaestionem  ab  omni  parte  esse  solutam , remanentibus 
variis  dubiis , quae  ut  solvantur  ulteriori  indigent 
indagatione.  Spero  etiam  fore,  ut  posthac  pluribus  in 
hisce  solvendis  pro  viribus  agam. 


I. 

Perverse  Galenianum:  causa  sublata  tollitur  effectus. 

II. 

Par  hominum  non  progenuit  gentem  humanam. 

III. 

Plurimae  bilis  substantiae  sunt  producta  decompositionis 
biliui. 


IV. 


E gangliis  sympathicis  fibrae  oriuntur  iierveae. 

V. 


Physiologie  und  Pathologie  sind  eins. 

VI. 

Vermes  intestinales  non  oriuntur  generatione  aequivoca. 

VII 

Theoriam  a Laennec  propositam  de  emphysematis  forma- 
tione rejicio 


